**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  2 – 2 – 2024

**ΑΜΑΡΟΥΣΙΟΥ Αρ. Πρ.:** 40

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : Τα μέλη του Συλλόγου μας, ΔΟΕ, Συλλόγους Εκπ/κών Π. Ε. της χώρας**

**ΠΡΟΣΟΧΗ ΕΞΑΙΡΕΤΙΚΑ ΣΗΜΑΝΤΙΚΟ – ΕΠΕΙΓΟΝ**

**ΕΠΙΚΑΙΡΟΠΟΙΗΣΗ ΤΗΣ υπ.αρ.πρ.: 248/10 – 11 – 2024 απόφασης του Δ. Σ. του Σ. Ε. Π. Ε. Αμαρουσίου, η οποία επιβεβαιώθηκε και ισχύει από την Γ. Σ. του Σ.Ε.Π.Ε. Αμαρουσίου της 26ης – 11 – 2024**

**Θέμα: « Βήματα αντιμετώπισης των τρομοκρατικών – εκφοβιστικών πειθαρχικών διώξεων από το ΥΠΑΙΘΑ σε βάρος των νεοδιόριστων εκπαιδευτικών που συμμετέχουν στην ΑΠΕΡΓΙΑ – ΑΠΟΧΗ από την αξιολόγηση της Δ. Ο. Ε. διεκδικώντας την μονιμοποίησή τους μέσω δικαστικών αποφάσεων των Διοικητικών Εφετείων».**

Συναδέλφισσες και συνάδελφοι

Η φετινή σχολική χρονιά (2024 – 2025) είναι η δυσκολότερη που έχουμε βιώσει ως τώρα. **Η κυβέρνηση και το ΥΠΑΙΘΑ, από τον Ιούλιο του 2024, έχει επιδοθεί σε ένα πογκρόμ απειλών, εκβιασμών, κυνηγιού κεφαλών εκπαιδευτικών,** επιδιώκει με το σουγιά στο κόκκαλο και το λουρί στο σβέρκο να επιβάλει την αντιεκπαιδευτική αξιολόγηση, στρατηγικό βήμα για τη διάλυση του δημόσιου σχολείου, την κατηγοριοποίησή του, το χτύπημα των μορφωτικών δικαιωμάτων των παιδιών και την υποταγή των εκπαιδευτικών στα σχέδιά τους.

**Η εκπαίδευση, χωρίς υπερβολές, ζει μέρες τρομοκρατίας.** Ένας εσμός πρόθυμων στελεχών εκπαίδευσης ΔΕΝ ΑΣΧΟΛΕΙΤΑΙ ΜΕ ΤΙΠΟΤΑ ΑΛΛΟ παρά μόνο με την «Επιχείρηση Αξιολόγηση» και την καθυπόταξη των εκπαιδευτικών.

**Των εκπαιδευτικών που την ίδια στιγμή δίνουν τη μάχη να κρατήσουν όρθιο το δημόσιο σχολείο**, με μισθούς πείνας, με το 1/3 να βιώνει πολύχρονη ελαστική εργασία με λειψά δικαιώματα και το άλλο 1/3 να αγκομαχά σε ηλικίες που έπρεπε ήδη να είναι στη σύνταξη. Σε πληθωρικά τμήματα, με πάνω από 1000 συμπτύξεις τμημάτων πανελλαδικά, σε ακατάλληλους και επικίνδυνους χώρους, χωρίς τις παράλληλες στηρίξεις και το ειδικό βοηθητικό προσωπικό που απαιτείται, με κενά προσωπικού που καλύπτονται όπως – όπως. Με τις πλατφόρμες καταγγελιών και αναφορών να έχουν πάρει φωτιά και τα πειθαρχικά με κάθε αφορμή να πηγαίνουν σύννεφο. Με διώξεις ακόμα και για το περιεχόμενο της διδασκαλίας μας, ακόμα και για την ελεύθερη έκφραση των μαθητών μας!

Ιδιαίτερα στο πλαίσιο της μάχης που δίνει ο κλάδος μας ενάντια στην «αξιολόγηση» σε πανελλαδικό επίπεδο έχει αρχίσει μια άνευ προηγουμένου τρομοκρατική επιχείρηση εκφοβισμού με παραπομπές σε πειθαρχικές διώξεις των νεοδιόριστων εκπαιδευτικών που μαζικά συνεχίζουν να αντιστέκονται συντασσόμενοι με τις αποφάσεις και τους αγώνες του κλάδου διεκδικώντας τη μονιμοποίησή τους χωρίς αξιολόγηση στη βάση των πρόσφατων αποφάσεων των Διοικητικών Εφετείων που καταδικάζουν τις ΠΑΡΑΝΟΜΕΣ ΠΟΛΙΤΙΚΕΣ ΚΑΙ ΤΑΚΤΙΚΕΣ της κυβέρνησης και του ΥΠΑΙΘΑ και δικαιώνουν τους αγώνες του κλάδου μας.

Στο πλαίσιο αυτό το Δ. Σ. του Συλλόγου Εκπ/κών Π. Ε. Αμαρουσίου, ύστερα από συνεννόηση με τον νομικό σύμβουλο του σωματείου μας παραγγέλλει τα παρακάτω στις/στους νεοδιόριστους εκπαιδευτικούς (που συμπλήρωσαν διετία το 2020, το 2021 και το 2022) και συμμετέχουν στην ΑΠΕΡΓΙΑ – ΑΠΟΧΗ της ΔΟΕ και έχουν υποβάλλει εγγράφως τα στοιχεία τους μέσω του σωματείου μας διεκδικώντας την μονιμοποίησή τους μέσω δικαστικών αποφάσεων των Διοικητικών Εφετείων και σε περίπτωση που λάβουν ειδοποίηση από την Δ/νση Π. Ε. Β΄ Αθήνας για τυχόν πειθαρχική τους δίωξη με βάση το άρθρο 56 του νόμου 4823/2021:

α) τυχόν τέτοια Πειθαρχική δίωξη σε βάρος τους, χωρίς πρώτα να έχει προηγηθεί προκαταρτική έρευνα και Ε. Δ. Ε. οι οποίες να έχουν καταλήξει στην παραπομπή τους, βρίσκεται στο όριο της νομιμότητας και στερείται νομικής τεκμηρίωσης,

β) τέτοιου είδους πειθαρχικές διώξεις το περιεχόμενο των οποίων παραγράφει – αγνοεί το γεγονός ότι οι εκπαιδευτικοί που παραπέμπονται στο πειθαρχικό συμμετέχουν σε νόμιμα προκηρυγμένη και εν ισχύ, εφόσον δεν έχει προσβληθεί και χαρακτηριστεί ως παράνομη – καταχρηστική, ΑΠΕΡΓΙΑ – ΑΠΟΧΗ της ΔΟΕ (1 – 4 – 2024) και του Συλλόγου Εκπ/κών Π. Ε. Αμαρουσίου (28 – 3 – 2024) είναι σχεδόν βέβαιο ότι θα καταπέσουν πλήρως κατά την εκδίκασή τους, ύστερα από δύο ή τρία χρόνια (τόσος είναι ο χρόνος αναμονής για την εκδίκαση πειθαρχικών υποθέσεων στο πρωτοβάθμιο πειθαρχικό συμβούλιο),

γ) όλοι/όλες οι εκπαιδευτικοί να φροντίσουν να έχουν από την Δ/νση του Δημοτικού Σχολείου ή του Νηπιαγωγείου που υπηρετούν τον αριθμό πρωτοκόλλου της δήλωσης συμμετοχής τους στην ΑΠΕΡΓΙΑ – ΑΠΟΧΗ της ΔΟΕ και του Συλλόγου Εκπ/κών Π. Ε. Αμαρουσίου,

δ**) σε περίπτωση τηλεφωνικής ειδοποίησής τους από την Δ/νση Π. Ε. Β΄ Αθήνας προκειμένου να προσέλθουν στην έδρα της Δ/νσης Π. Ε. Β΄ Αθήνας για να παραλάβουν την έγγραφη κλήση για την παραπομπή τους στο Πειθαρχικό δεν προσέρχονται μόνοι/μόνες τους αλλά ειδοποιούν αμέσως τα μέλη του Δ. Σ. του Σ. Ε. Π. Ε. Αμαρουσίου προκειμένου να κανονιστεί ομαδική παράσταση διαμαρτυρίας από τα σωματεία της Β΄ Δ/νσης Π. Ε. Αθήνας ώστε όλοι/όλες μαζί να παραλάβουμε τις κλήσεις των πειθαρχικών από την Δ/νση Π. Ε. Β΄ Αθήνας,**

ε) όταν παραληφθεί η έγγραφη κλήση στο πειθαρχικό αμέσως μετά πρέπει ο καθένας/καθεμία νεοδιόριστος/-η που έχει παραπεμφθεί να υποβάλλει αίτηση παραχώρησης του πειθαρχικού του φακέλου προκειμένου να τον παραλάβει και να ενημερώσει τον νομικό σύμβουλο του σωματείου μας, ο οποίος θα αναλάβει την υπεράσπιση και νομική εκπροσώπηση όλων των νεοδιόριστων εκπαιδευτικών – μελών του σωματείου μας που συμμετέχουν στην ΑΠΕΡΓΙΑ – ΑΠΟΧΗ με έξοδα του σωματείου μας,

στ) με απόφαση του Δ. Σ. του Συλλόγου Εκπ/κών Π. Ε. Αμαρουσίου, η οποία επιβεβαιώθηκε και από την Γ. Σ. του σωματείου μας της 26ης – 11 – 2024, ο Σύλλογος Εκπ/κών Π. Ε. Αμαρουσίου αναλαμβάνει όλα τα έξοδα νομικής εκπροσώπησης – υπεράσπισης των μελών του νεοδιόριστων εκπαιδευτικών καθώς και την κάλυψη των οικονομικών απωλειών των συναδέλφων στην περίπτωση που τους επιβληθεί οποιαδήποτε ποινή χρηματικού προστίμου – στέρηση μισθού στο πλαίσιο των πειθαρχικών διώξεων και του αγώνα που δίνει ο κλάδος μας ενάντια στην κατάπτυστη αντιπαιδαγωγική και αντιεπιστημονική «αξιολόγηση» των νόμων 4692/2020 και 4823/2021.

**ΚΑΛΟΥΜΕ ΤΑ Δ. Σ. ΤΩΝ Σ. Ε. Π. Ε. της χώρας να προβούν στη λήψη ανάλογων αποφάσεων.**

**ΚΑΛΟΥΜΕ ΤΟ Δ. Σ. ΤΗΣ Δ. Ο. Ε. ΑΜΕΣΑ ΝΑ ΑΠΟΦΑΣΙΣΕΙ ΚΑΙ ΔΗΜΟΣΙΟΠΟΙΗΣΕΙ ΤΗΝ ΠΛΗΡΗ ΣΥΝΔΙΚΑΛΙΣΤΙΚΗ – ΝΟΜΙΚΗ ΚΑΙ ΟΙΚΟΝΟΜΙΚΗ ΚΑΛΥΨΗ ΤΩΝ ΝΕΟΔΙΟΡΙΣΤΩΝ ΕΚΠΑΙΔΕΥΤΙΚΩΝ – ΜΕΛΩΝ ΤΩΝ ΣΩΜΑΤΕΙΩΝ ΜΑΣ ΚΑΙ ΤΗΣ ΔΟΕ ΠΟΥ ΥΠΕΡΑΣΠΙΖΟΝΤΑΙ ΤΙΣ ΑΠΟΦΑΣΕΙΣ ΤΟΥ ΚΛΑΔΟΥ ΚΑΙ ΤΟΝ ΑΓΩΝΑ ΜΑΣ ΕΝΑΝΤΙΑ ΣΤΗΝ ΑΞΙΟΛΟΓΗΣΗ. ΙΔΙΑΙΤΕΡΑ ΔΕ ΝΑ ΔΙΑΤΡΑΝΩΣΕΙ ΤΟ Δ. Σ. ΤΗΣ Δ. Ο. Ε. ΤΗΝ ΑΠΟΦΑΣΗ ΤΟΥ ΝΑ ΚΑΛΥΨΕΙ ΟΙΚΟΝΟΜΙΚΑ ΤΙΣ/ΤΟΥΣ ΣΥΝΑΔΕΛΦΟΥΣ ΝΕΟΔΙΟΡΙΣΤΕΣ/-ΟΥΣ ΠΟΥ ΤΥΧΟΝ ΘΑ ΤΟΥΣ ΕΠΙΒΛΗΘΕΙ ΠΟΙΝΗ ΣΤΕΡΗΣΗΣ ΜΙΣΘΟΥ.**

**Ο ΚΛΑΔΟΣ ΜΑΣ ΒΡΙΣΚΕΤΑΙ ΣΕ ΑΠΗΝΗ ΔΙΩΓΜΟ ΑΠΟ ΤΗΝ ΚΥΒΕΡΝΗΣΗ ΚΑΙ ΤΟ ΥΠΑΙΘΑ ΚΑΙ ΟΛΟΙ/ΟΛΕΣ ΠΡΕΠΕΙ ΝΑ ΑΡΘΟΥΜΕ ΣΤΟ ΥΨΟΣ ΤΩΝ ΠΕΡΙΣΤΑΣΕΩΝ.**

**ΟΙ ΔΙΩΞΕΙΣ ΚΑΙ Η ΤΡΟΜΟΚΡΑΤΙΑ ΤΗΣ ΚΥΒΕΡΝΗΣΗΣ ΔΕΝ ΜΑΣ ΦΟΒΙΖΟΥΝ – ΜΑΣ ΕΞΟΡΓΙΖΟΥΝ**

**ΜΕ ΕΝΟΤΗΤΑ ΚΑΙ ΑΓΩΝΑ ΘΑ ΝΙΚΗΣΟΥΜΕ – Η ΤΡΟΜΟΚΡΑΤΙΑ ΔΕ ΘΑ ΠΕΡΑΣΕΙ**

**ΛΕΜΕ ΟΧΙ ΣΤΙΣ ΠΕΙΘΑΡΧΙΚΕΣ ΔΙΩΞΕΙΣ ΑΠΕΡΓΩΝ ΕΚΠΑΙΔΕΥΤΙΚΩΝ**

**ΚΑΤΩ ΤΑ ΧΕΡΙΑ ΑΠΟ ΤΟΥΣ ΑΠΕΡΓΟΥΣ ΣΥΝΑΔΕΛΦΟΥΣ ΜΑΣ**

**ΟΛΟΙ/ΟΛΕΣ ΣΤΗΝ ΔΙΕΥΘΥΝΣΗ Π. Ε. Β΄ ΑΘΗΝΑΣ (Λ. Κηφισιάς 18 & Γκύζη – Μαρούσι) ΤΗΝ ΤΡΙΤΗ 4 – 2 – 2025 στις 13:00 – συμμετέχουμε στις στάσεις εργασίας του Σ. Ε. Π. Ε. Αμαρουσίου & της ΑΔΕΔΥ**

**θα παραβρίσκεται και ο νομικός σύμβουλος του Σ. Ε. Π. Ε. Αμαρουσίου**

**ΚΑΝΕΝΑΣ ΔΕΝ ΕΙΝΑΙ ΜΟΝΟΣ/ΜΟΝΗ ΤΟΥ – Η ΤΡΟΜΟΚΡΑΤΙΑ ΔΕ ΘΑ ΠΕΡΑΣΕΙ**

**Η ΑΞΙΟΛΟΓΗΣΗ ΤΩΝ ΝΟΜΩΝ 4692/2020 & 4823/2021 ΘΑ ΜΕΙΝΕΙ ΣΤΑ ΧΑΡΤΙΑ**

**Ο Σύλλογος Εκπαιδευτικών Π. Ε. Αμαρουσίου** καλεί **σε κινητοποίηση διαμαρτυρίας** **την Τρίτη 4 – 2 – 2025 στις 13:00 στα γραφεία της Διεύθυνσης Π. Ε. Β΄ Αθήνας (Λεωφόρος Κηφισιάς 18, Μαρούσι) αντιδρώντας στις προκλητικές, τρομοκρατικού χαρακτήρα, ενέργειες της Δ/νσης Π. Ε. Β΄ Αθήνας σε βάρος απεργών νεοδιόριστων εκπαιδευτικών συναδέλφων μας.**

